Općina Sveti Križ Začretje
Općinska knjižnica i čitaonica
Trg hrvatske kraljice Jelene 2
49223 Sveti Križ Začretje
OIB:422756844

KLASA : 400-01/22-01/2
URBROJ: 2197-54-23-5

PREDMET:			1. Izmjena financijskog plana
				Općinske knjižnice i čitaonice Sveti Križ Začretje

PRAVNI TEMELJ: 		Članak 46. Zakona o proračunu
				(Narodne novine broj 144/21)

NADLEŽNOST ZA 
DONOŠENJE:			Općinsko vijeće Općine Sveti Križ Začretje

PREDLAGATELJ:		v.d. ravnatelja Općinske knjižnice i čitaonice

OBRAZLOŽENJE:

Izmjene i dopune Financijskog plana provode se tijekom godine po postupku za donošenje Financijskog plana, budući da su od usvajanja Financijskog plana Općinske knjižnice i čitaonice Sveti Križ Začretje za 2023. godinu nastale promjene koje nisu bile poznate u vrijeme usvajanja, a koje se odražavaju i na prihodovnoj i na rashodovnoj strani Financijskog plana.

Temeljem ostvarenih prihoda i rashoda na dan 31.10.2023. godine te temeljem procjene njihova ostvarenja do kraja tekuće godine nužno je donijeti 1. Izmjene i dopune Financijskog plana.

U nastavku se daje obrazloženje pojedinih stavki prihoda i rashoda, kako slijedi:

P R I H O D I    I    P R I M I C I 

Ukupni prihodi i primici u izvornom Financijskom planu za 2023. godinu planirani su u iznosu od 62.709,94 eura, a ovim Izmjenama povećavaju se za 10.452,13 eura, te sada iznose 73.162,07 eura.

6362	KAPITALNE POMOĆI PRORAČUNSKIM KORISNICIMA IZ PRORAČUNA KOJI IM NIJE NADLEŽAN
Predlaže se povećanje od 5.391,96 eura budući da je Ministarstvo kulture i medija odobrilo dio sredstava za nabavu projektora i platna koje prvotno nije bilo planirano. Također od ove godine se za otkup knjiga dobivaju financijska sredstva, a do ove godine je Ministarstvo plaćalo knjige dobavljačima, a oni su knjige dostavljali knjižnicama.

6569	OSTALI NESPOMENUTI PRIHODI
Predlaže se povećanje od 97,00 eura jer se povećao broj aktivnih članova knjižnice.

6711	PRIHODI IZ NADLEŽNOG PRORAČUNA ZA FINANCIRANJE RASHODA POSLOVANJA
Sukladno povećanju rashoda poslovanja koji se financiranju iz proračuna Općine Sveti Križ Začretje povećavaju se i prihodi iz navedenog proračuna za 2.521,03 eura.

6712	PRIHODI IZ NADLEŽNOG PRORAČUNA ZA FINANCIRAJE RASHODA ZA NABAVU NEFINANCIJSKE IMOVINE
Povećavaju se prihodi iz proračuna Općine Sveti Križ Začretje za nabavu projektora i platna koje je sufinancirano od strane Ministarstva kulture i medija.

R A S H O D I   I    I Z D A C I  

Ukupni rashodi i izdaci u izvornom Financijskom planu za 2023. godinu planirani su u iznosu od 62.709,94 eura, a ovim Izmjenama povećavaju se za 10.452,13 eura, te sada iznose 73.162,07 eura.

31	RASHODI ZA ZAPOSLENE
Predlaže se povećanje od 874,00 eura zbog isplate jubilarne nagrade za 35 godina rada djelatnici Općinske knjižnice i čitaonice.

3211	SLUŽBENA PUTOVANJA
Predlaže se povećanje od 504,00 eura zbog službenog puta na 14. Nacionalno savjetovanje narodnih knjižnica koje se održalo u Dubrovniku.

3213	STRUČNO USAVRŠAVANJE ZAPOSLENIKA
S obzirom na dosadašnje izvršenje na ovom kontu predlaže se smanjenje za 248,17 eura.

3223	ENERGIJA
Zbog drastičnog povećanja cijene plina krajem prošle i početkom ove godine predlaže se povećanje za 1.216,48 eura. Općinska knjižnica i čitaonica je zbog kompleksnosti procedure prebačena na Hep plin d.o.o. tek od sredine drugog mjeseca te je do tada plaćala plin po znatno visokim tržišnim cijenama, a tek od ožujka po cijenama koje je ograničila država.

3238	RAČUNALNE USLUGE
Predlaže se povećanje za 245,00 eura zbog povećanja cijene održavanja knjigovodstvenih računalnih programa knjižnice.

3292	PREMIJE OSIGURANJA
Obzirom da nije bilo znatnijeg poskupljenja police osiguranja od nezgode za zaposlenike predlaže se smanjenje za 49,00 eura.

3431	BANKARSKE USLUGE I USLUGE PLATNOG PROMETA
Zbog povećanja naknada banke predlaže se povećanje u iznosu od 68,20 eura.

4221	UREDSKA OPREMA I NAMJEŠTAJ
Predlaže se povećanje od 5.108,00 eura zbog odobrenog projekta nabave informatičke opreme – projektora i platna, sufinanciranog od strane Ministarstva kulture i medija. Također, bilo je potrebno nabaviti novi Office zbog nekompatibilnosti postojećeg za novim programskim rješenjem uredskog poslovanja.

4241	KNJIGE
Predlaže se povećanje u iznosu od 2.733,62 eura zbog nabave knjiga iz otkupa Ministarstva kulture i medija za koju od ove godine knjižnice dobivaju sredstva te nakon toga same biraju i nabavljaju knjige. Zaključno do 2022. godine knjige je nabavljalo i plaćalo Ministarstvo, a izdavači su ih dostavljali knjižnicama.

U Svetom Križu Začretju, 15. studeni 2023. godine.

																	            v.d. RAVNATELJA 
							OPĆINSKE KNJIŽNICE I ČITAONICE
							           F r a nj o   K u č k o